เรื่องร้องเรียน: ถ้าคุณเป็นผู้หญิง เดินผ่านสถานที่แบบนี้ น่ากลัวไหมคะ ส่วนตัวเราบอกเลยว่ารู้สึกกลัวมาก   ถนนราชดำเนินกลางคนไร้บ้านรวมตัวเป็นจำนวนมาก ทั้งตอนเช้ากลางวันเย็นและค่ำ เนื่องจากมีผู้ใจบุญหลายกลุ่มมาแจกข้าวแจกน้ำแจกเงิน  ทั้งนี้กลุ่มผู้ใจบุญเหล่านี้มาในคราบธุรกิจร้านอาหารข้าวกล่อง ที่ชาวเน็ตที่ใจบุญโอนเงินสั่งข้าวกล่องมาที่ร้านอาหาร แล้วทางร้านก็นำมาแจกต่อคนไร้บ้าน/คนจรจัด   คนไร้บ้านไม่ทำมาหากิน เมาเหล้าทั้งวัน สูบยาเส้น สูบบุหรี่ รวมกลุ่มเฮฮาบนทางเท้า ทิ้งขยะเรี่ยราด แม้กระทั้งขับถ่ายบนทางเท้า ที่คนสัญจรไปมาตลอดทั้งวัน สร้างความหวาดกลัว คุกคาม ต่อเด็กและผู้หญิง   การที่คนไร้บ้านไม่ไปไหนและยังรวมตัวกันมากขึ้นเพราะยังมีผู้ใจบุญแจกข้าวแจกน้ำตลอดเวลา ซึ่งผู้ใจบุญไม่แจกหน้าบ้าน/บริเวณบ้านตัวเอง แจกเสร็จสบายใจกลับบ้าน อิ่มบุญ แต่คนเดือดร้อนคือผู้อาศัยและสัญจรบริเวณนั้น อยู่ด้วยความหวาดระแวง   เราขึ้นรถบริเวณนั้นทุกเช้าเย็น เวลายืนรอรถต้องคอยมองหน้าหลังตลอดเวลา ไม่กล้าเล่นโทรศัพท์หรือใส่หูฟัง เพราะไม่รู้ว่าจะถูกคนไร้บ้านเดินเข้ามาคุกคามเมื่อไหร่ เป็นปัญหาสุขภาพจิตมาก  ขอให้หน่วยงานแก้ไขให้ตรงจุด ไปกวดขันผู้ใจบุญ ห้ามแจกข้าวแจกน้ำบริเวณนี้ ถ้าอยากแจกให้ไปแจกหน้าบ้านตัวเอง จะได้รับรู้ถึงปัญหาเหล่านี้ หรือจัดที่แจกที่ห่างไกลชุมชนคนสัญจรออกไป   รบกวนด้วยนะคะ ทุกวันนี้เดินแถวนั้นด้วยความหวาดระแวง ไม่ปลอดภัยจริงๆ
การดำเนินการของเจ้าหน้าที่: เจ้าหน้าเทศกิจได้ดำเนินการตามอำนาจหน้าที่ โดยกวดขันห้ามไม่ให้มีการนอนในที่สาธารณะ และจัดเจ้าหน้าที่ดูแลความปลอดภัยให้กับประชาชนและนักเรียน บริเวณหน้าศึกษาภัณฑ์เก่าจนถึงหน้าโรงเรียนสตรีวิทยา ในช่วงเช้าและเย็น ทุกวันที่มีการเรียนการสอน ทั้งนี้ในส่วนที่ประชาชนไม่อยากให้มีคนไร้บ้านในบริเวณดังกล่าวนั้น สำนักงานเขตพระนครเคยร่วมกับกระทรวงพัฒนาสังคมและความมั่นคงของมนุษย์ นำคนเร่ร่อนไปทำประวัติและจัดที่พักอาศัยพร้อมมีอาหารให้รับประทาน แล้ว แต่คนกลุ่มนี้ไม่สมัครใจที่จะอยู่ในสถานที่ที่จัดให้ จึงต้องปล่อยให้เขาออกมา เนื่องจากกฎหมายไม่ให้อำนาจในการควบคุมตัวหากเขาไม่สมัครใจที่จะอยู่
ความเห็นของผู้แจ้ง: ถ้าเจ้าหน้าที่กวดขันกับคนไร้บ้านไม่ได้ ก็ให้ไปกวดขันกับผู้ใจบุญที่มาแจกของ ถนนราชดำเนินไม่ใช่สถานที่แจกของ เป็นสถานที่สัญจรไปมาของผู้คนทำงาน และไม่ใช่สถานที่พักอาศัยของคนไร้บ้านค่ะ  ปล.ผู้ใจบุญจำนวนมากยังคงแจกของอยู่ทุกวัน เช้ากลางวันเย็น ทั้งนี้ผู้ใจบุญที่นำของมาแจก=ร้านทำข้าวกล่องให้คนไร้บ้าน ข้าวกล่องราคาถูกมากๆ ที่หากินบนความเดือดร้อนของชาวบ้านค่ะ
พื้นที่: แขวงบวรนิเวศ เขตพระนคร กรุงเทพมหานคร